महिलाएं बोलीं- घर की आन बान और शान हैं बेटियां
अखिल भारतीय माथुर वैश्य केन्द्रीय मंत्री परिषद की बैठक में गुरुवार को रंगारंग प्रतियोगिताएं हुईं। महिलाओं ने इनमें बढ़चढ़कर हिस्सा लिया। आईटीआई रोड स्थित गीता मैरिज पैलेस में वे कार्यक्रम में समाज के राष्ट्रीय अध्यक्ष दर्शन लाल गुप्ता और राष्ट्रीय महिला अध्यक्ष स्वदेश गुप्ता शामिल हुई। बैठक में नये अध्यक्ष के मनोनयन पर भी सदस्यों ने चर्चा की। आगामी कार्यक्रमों की रूपरेखा बनाई। वार्षिक मिलन समारोह भी हुआ। समारोह में प्रश्न मंच, भाषण प्रतियोगिता और बच्चों के सास्कृतिक कार्यक्रम हुए।
बच्चों के लिए स्वच्छ भारत एवं स्वच्छ समाज और महिलाओं के लिए बेटी बचाओ, बेटी पढ़ाओ विषय पर भाषण प्रतियोगिता हुई। बीएससी फ़र्स्ट सेम में पड़ने वाले सत्यम गुप्ता ने मंच से कहा घर को साफ करने में समय दे सकते हैं। सप्ताह में एक दिन गली-मोहल्ले को साफ करने में दें। छात्रा ईशा गुप्ता ने कहा भारत की आबादी के 60 प्रतिशत लोग शौचालय विहीन हैं। विकसित होने के लिए हर आदमी को जिम्मेदारी समझनी होगी। बेटी बचाओ, बेटी पढ़ाओ प्रतियोगिता में अंजू गुप्ता ने कहा जीवन में बेटी आर्दश स्वरूप है। बेटी के बिना समाज अधूरा है। बेटी दो परिवारों को जोड़ती है। इस दौरान छवि गुप्ता ने कहा सभी को मॉ, बहन और प|ी चाहिए पर बेटी नही। बेटी अभिशाप नहीं वरदान है। बेटी संस्कृति की संचारिका है। बेटियां आन, बान और शान है। विजेताओं को पुरस्कार से सम्मानित किया गया।
होशंगाबाद। वार्षिक मिलन समारोह में शपथ लेते बच्चे।
hin_Deva hin_Deva hin_Deva hin_Deva